Document ID: /roh_data/filtered/fineweb-2-filterrobots_roh.jsonl.gz/40899

Las differentas alternativas da bavrolas han tuttas avantatgs e dischavantatgs:
Bavrolas da chartun
Las bavrolas da chartun han l'avantatg ch'ellas vegnan producidas or da material che crescha puspè, tge che è meglier per l'ambient. Tuttina datti dus dischavantatgs tar las bavrolas da chartun. Per ina èn quellas era per il diever unic e per l'autra han quellas bavrolas en ina substanza che sa donnegiar il gnirunchel ed ils testiculs.
Bavrolas d'atschal raffinà
Las bavrolas d'atschal raffinà san ins duvrar pliras giadas. Cumprar pon ins ellas en sets da pliras bavrolas. Ina singula custa in media var in franc. Il dischavantatg tar questa bavrola è che il gust sa mida tut tenor la bavronda ed ins ha in gust da metal cun baiver.
Bavrolas da vaider
Las bavrolas da vaider datti era da cumprar in pacs da pliras bavrolas. Ellas custan però dapli che quellas d'atschal raffinà. Quellas pon ins dentant era metter en la maschina da lavar giu ed il grond avantatg è ch'i na dat betg ina midada da gust cun baiver.